
Οργάνωση και λειτουργία Ταμείου Αρωγής Πολιτικού Προσωπικού 
Πολεμικής Αεροπορίας (τέως Κ.Ε.Α.). 

Ο ΥΠΟΥΡΓΟΣ ΕΘΝΙΚΗΣ ΑΜΥΝΑΣ 

Έχοντας υπόψη: 

1. Τα άρθρα 61 και 63 του Α.Ν. 1846/1939 «Περί του Ιδιωτικού 
Προσωπικού εν γένει του Κρατικού Εργοστασίου Αεροπλάνων». 

2. Τις διατάξεις του Ν.Δ. 721/1970 «Περί Οικονομικής Μερίμνης 
και Λογιστικού των Ε.Δ.». 

3. Τις διατάξεις της παραγρ. 2 του άρθρου 4 του Ν. 1232/1982 
(ΨΕΚ 22, Τεύχος Α) «Περί επαναφοράς σε ισχύ, τροποποίηση και συ¬ 
μπλήρωση των διατάξεων του Ν.Δ. 4352/1964 και άλλες διατάξεις», 
με τις οποίες καταργήθηκαν τα γνωμοδυτικής και αποφασιστικής αρμο¬ 
διότητας συλλογικά όργανα (Συμβούλια και Επιτροπές) Δημοσίων 
Υπηρεσιών και περιήλθαν οι αρμοδιότητες αυτών στους οικείους Υπουρ¬ 
γούς». 

1. Τις διατάξεις της παραγρ. 5 άρθρου 7 της Φ: 670/164503/ 


26.4.1982 (ΦΕΚ 212/Β/26.4.1982) Κοινής Υπουργικής Απόφασης 
Υπουργών 1 Ιροεδρίας και Εθνικής Άμυνας «Περί αναμόρφωσης Συλλο¬ 
γικών Οργάνων Γνωμοδοτικής και Αποφασιστικής Αρμοδιότητας του 
Υπουργείου Εθνικής Άμυνας» με τις οποίες καταργήθηκε το Διοικητικό 
Συμβούλιο ΚΕΑ. 

5. Γην αριθμ. Φ: 857/000/449803/πε/7.1.1986 απόφαση 
ΥΕΘΛ «Περί έγκρισης καταστατικού Ταμείου Αρωγής Προσωπικού 
ΣΕ1Δ (τέως Κατηγορίας ΚΕΑ). 

6. Τηναριθ. 440535/19.3.1986 (ΦΕΚ 240/Β/23.4.1986) από¬ 
φαση ΥΕΘΑ «Περί ασφάλισης του προσωπικού με σχέση εργασίας Ιδιω¬ 
τικού Δικαίου που διορίζεται σε μόνινες θέσεις, σύμφωνα με τις διατάξεις 
του Ν. 1476/1984, στο Ταμείο Αρωγής ΚΕΑ». 

7. Την αριθ. πρωτ. Υ 759/13.7.89 (ΦΕΚ 545/Β/14.7.89) από¬ 
φαση του Πρωθυπουργού «Περί καθορισμού αρμοδιοτήτων Αναπλη¬ 
ρωτή Υπουργού Εθνικής Άμυνας Ιωάννη Βασιλειάδη». 

8. Την ανάγκη ρύθμισης της οργάνωσης και λειτουργίας του Τα¬ 
μείου Αρωγής του Πολιτικού Προσωπικού της Πολεμικής Αεροπορίας 
(τέως Κατηγορίας Κ.Ε.Α.). αποφασίζουμε: 

Άρθρο 1. 

Ίδρυση - Έδρα. 

Το Ταμείο Αρωγής του Πολιτικού Προσωπικού λειτουργεί σύμφωνα 
με τις διατάξεις του άρθρου 61 του Α.Ν. 1846/1939 στο Κρατικό Ερ¬ 
γοστάσιο Αεροπλάνων (ΚΕΑ) και υπάγεται στο Τμήμα Οικονομικού, 
ως ανεξάρτητη Οικονομική Διαχείριση. 

Άρθρο 2. 

Σκοπός. 

1, Σκοπός του Ταμείου είναι η Παροχή Βοηθημάτων και Δανείων 
στο Πολιτικό Προσωπικό της Πολεμικής Αεροπορίας, που υπάγεται 
στην ασφάλιση αυτού, για την αντιμετώπιση εκτάκτων αναγκών, κα¬ 
θώς επίσης και για την αντιμετώπιση γενικωτέρων αναγκών και διευ¬ 
κολύνσεων αυτού. 

2. Ως έκτακτες ή γενικές ανάγκες θεωρούνται οι βιοτικές και οικογε¬ 
νειακές ανάγκες των μισθωτών που δεν μπορούν να ικανοποιηθούν με 
τις κανονικές αποδοχές και τις παροχές των Κοινωνικών και Ασφαλι¬ 
στικών Φορέων. 

Άρθρο 3. 

Μέλη. 

1. Μέλη του Ταμείου Αρωγής Πολιτικού Προσωπικού της Πολεμι¬ 
κής Αεροπορίας (τέως κατηγορίας ΚΕΑ) είναι το προσωπικό: 

α. Που προσλαμβάνεται στην Πολεμική Αεροπορία με Σχέση Εργα¬ 
σίας Ιδιωτικού Δικαίου Αορίστου Χρόνου και διέπεται από τις διατάξεις 
της αριθ. 488850/11.8.1977 (ΦΕΚ 861/Β/8.9.1977) απόφασης 
ΥΕΘΑ «Περί του επί σχέσει εργασίας Ιδιωτικού Δικαίου Πολιτικού Προ¬ 
σωπικού ΚΕΑ». 

β. Που διορίσθηκε, σύμφωνα με τις διατάξεις του Ν. 1476/1984. σε 
μόνιμες Θέσεις του Δημοσίου (Π.Α.) και ήταν ασφαλισμένο στο Ταμείο 
κατά την ημερομηνία διορισμού του. Στην περίπτωση αυτή συνεχίζεται 

η ασφάλιση στο Ταμείο και μετά την μονιμοποίησή του. 

2. Οι μισθωτοί που προσλαμβάνονται στην Πολεμική Αεροπορία με 
Σχέση Εργασίας Ιδιωτικού Δικαίου Ορισμένου Χρόνου και στη συνέχεια 
η σχέση τους μετατρέπεται σε αορίστου χρόνου θεωρούνται μέλη του 
Ταμείου από της ημερομηνίας μετατροπής της σχέσης τους σε αορίστου 
χρόνου. 

Άρθρο 4. 

Πόροι. 

1. Πόροι του Ταμείου, όπως προβλέπονται στο άρθρο 61 (παραγρ. 2) 
του ΑΝ 1846/1939, είναι οι ακόλουθοι: 

α. Πρόστιμα που επιβάλλονται στο Προσωπικό με Σχέση Εργασίας 
Ιδιωτικού Δικαίου της Πολεμικής Αεροπορίας, 
β. Δωρεές και πόροι από χαριστική αιτία. 

γ. Αζήτητη, πέρα από δύο χρόνια, αντιμισθία του προσωπικού με 
σχέση εργασίας ιδιωτικού δικαίου της Πολεμικής Αεροπορίας που απο¬ 
μακρύνθηκε από την Υπηρεσία για οποιοδήποτε λόγο. 

δ. Κράτηση ποσοστού 2% που επιβάλλεται επί της αξίας πάσης προ¬ 
μήθειας, εργολαβίας, εκτέλεσης εργασίας κ.λπ. του ΚΕΑ, η οποία βα¬ 
ρύνει τον προμηθευτή ή τον εργολάβο. 

2. Πέραν των ανωτέρω στους Πόρους του Ταμείου περιλαμβάνο¬ 
νται: 

α. Εισφορά ποσοστού 1% υπολογιζομένη στο σύνολο των μηνιαίων 
αποδοχών (τακτικών και αναδρομικών) και των επιδομάτων εορτών 
(Χριστουγέννων - Πάσχα) και αδείας, που παρακρατούνται προαιρετικά 
από τα μέλη του Ταμείου, σύμφωνα με τα καθοριζόμενα στο επόμενο 
άρθρο. 

β. Τόκοι των διαθεσίμων κεφαλαίων του Ταμείου, 
γ. Κράτηση από τα κέρδη Κυλικείου ΚΕΑ, το ποσοστό της οποίας 
καθορίζεται κάθε φορά με απόφαση ΥΕΘΑ. 

3. Στην έννοια του Κρατικού Εργοστασίου Αεροπλάνων, για την διε¬ 
νέργεια των αναφερομένων ανωτέρω κρατήσεων από τις προμήθειες, 
εργολαβίες εκτέλεσης εργασιών και τά κέρδη Κυλικείων και την από¬ 
δοση αυτών στο Ταμείο, περιλαμβάνονται και τα ακόλουθα εργοστάσια 
της Πολεμικής Αεροπορίας που ανεξαρτοποιήθηκαν μετά την κατάρ¬ 
γηση του 202 ΚΕΑ. 

α. Κρατικό Εργοστάσιο Αεροσκαφών, 
β. Εργοστάσιο Αεροκινητήρων. 
γ. Εργοστάσιο ΜΜ και ΕΕ Ελευσίνας, 
δ. Εργοστάσιο Τ-Η Μέσων, 
ε. Εργοστάσιο ΜΜ και ΕΕ Αράξου. 

Άρθρο 5. 

Προαιρετική Εισφορά Μελών. 

1. Η προεραιτική εισφορά που καταβάλλεται από τα μέλη στο Τα¬ 
μείο, ανέρχεται σε ποσοστό 1% και υπολογίζεται στο σύνολο των μη¬ 
νιαίων αποδοχών (τακτικών και αναδρομικών) και των επιδομάτων 
εορτών (Χριστουγέννων - Πάσχα) και αδείας. 

2. Η παρακράτηση της εισφοράς γίνεται από τα αρμόδια όργανα 
μετά από υπεύθυνη δήλωση που υποβάλλουν τα μέλη. 

3. Μέλη του Ταμείου που καταβάλλουν προαιρετικά εισφορά είναι 
δυνατόν να ζητήσουν την διακοπή αυτής, με αίτησή τους, που υποβάλ¬ 
λεται στην Ταμειακή Επιτροπή του Ταμείου. 

4. Η εισφορά παύει να διενεργείται από τις αποδοχές του μέλους: 

α. Του επομένου μήνα, από το μήνα που πάρθηκε η απόφαση της Τα¬ 
μειακής Επιτροπής για τη διακοπής της, εάν αυτό δεν έχει λάβει από το 
Ταμείο δάνειο ή άλλο βοήθημα. 

β. Μετά την παρέλευση έτους, σε περίπτωαη.που έχει λάβει δάνειο ή 
(άλλο βοήθημα, του έτους υπολογιζομένου από της αποπληρωμής του 
δανείου ή από της ημερομηνίας χορήγησης του βοηθήματος, μη δι¬ 
καιούμενος κατά τη διάρκεια του χρόνου αυτού δανείου ή άλλου βοηθή¬ 
ματος. 

5. Τα ανωτέρω μέλη που διέκοψαν την καταβολή της εισφοράς δεν 
δικαιούνται επιστροφής των εισφορών που κατέβαλαν μέχρι την ημερο¬ 
μηνία αυτή. 

6. Μέλη του Ταμείου που διέκοψαν την καταβολή της εισφοράς είναι 
δυνατόν να ζητήσουν την καταβολή της, εκ νέου, με αίτησή τους που γί¬ 
νεται δεκτή με απόφαση της Ταμειακής Επιτροπής. Στην περίπτωση 
αυτή το χρονικό διάστημα που είχαν διακοπεί οι εισφορές: 

α. θεωρείται ως συνεχής ο χρόνος καταβολής της εισφοράς, για κάθε 
περίπτωση, εφόσον το μέλος καταβάλλει στο Ταμείο τις εισφορές που 


αναλογούν στο χρονικό διάστημα, υπολογιζόμενες στις αποδοχές που 
λαμβάνουν κατά την ημερομηνία υποβολής της αίτησής τους. 

β. Αφαιρείται από το συνολικό χρόνο καταβολής της εισφοράς, κατά 
τον υπολογισμό των βοηθημάτων και της χορήγησης δανείων, εφόσον 
δεν καταβληθούν οι αντίστοιχες εισφορές. 

Άρθρο 6. 

Παροχές. 

1. Οι παροχές του Ταμείου προς τα μέλη του είναι ανάλογες με την 
οικονομική δυνατότητα αυτού και συνίστανται σε: 

α. Χρηματικά βοηθήματα, τα οποία χορηγούνται στις ακόλουθες πε¬ 
ριπτώσεις: 

(1) Ασθένειας. 

(2) Τοκετού αμέσου ασφαλισμένης (μισθωτοί) ή συζύγου μέλους. 

(3) Θανάτου. 

(4) Απόλυσης από την Υπηρεσία. 

(5) Ειδικών ή απροβλέπτων περιπτώσεων. 

β. Δάνεια. 

2. Οι ανωτέρω παροχές χορηγούνται στα μέλη του Ταμείου με τους 
όρους και τις προϋποθέσεις που αναλύονται στα επόμενα άρθρα. 

3. Με απόφαση της Ταμειακής Επιτροπής είναι δυνατόν να παρέχο¬ 
νται και βοηθήματα και για άλλους σκοπούς, πέρα από τις αναφερόμε- 
νες ανωτέρω περιπτώσεις, εφόσον αποβλέπουν στην αντιμετώπιση γενι- 
κοτέρων αναγκών και διευκολύνσεων του προσωπικού.. 

4. Όπου στις παροχές αναφέρεται ότι καθορίζονται με βάση το βα¬ 
σικό ημερομίσθιο Αρχιτεχνίτη Α' θα λαμβάνεται υπόψη και θα συνυπο¬ 
λογίζεται και η ΑΤΑ που αναλογεί στο ημερομίσθιο αυτό κατά το χρόνο 
υποβολής των σχετικών αιτήσεων ή της απόλυσης από την Υπηρεσία. 

5. Σε περίπτωση αναδρομικής χορήγησης αποδοχών, δεν καταβάλ¬ 
λονται συμπληρωματικά ποσά για τα βοηθήματα και τα δάνεια που χο- 
ρηγήθηκαν μέχρι την ημερομηνία κοινοποίησης από το ΓΕΑ των αυξη¬ 
μένων αποδοχών, πλην του βοηθήματος λόγω απόλυσης από την υπη¬ 
ρεσία που υπολογίζεται εκ νέου στο ημερομίσθιο του Αρχιτεχνίτη Α, 
όπως θα διαμορφώνεται αυτό με τις αυξημένες αποδοχές κατά την ημε¬ 
ρομηνία απόλυσης των μισθωτών. 

Άρθρο 7. 

Δικαιούχοι. 

1. Δικαιούχοι των παροχών που αναφέρονται στο άρθρο 6 της παρού- 
αης είναι όλα τα μέλη του Ταμείου, κατά τις κατωτέρω διακρίσεις. 

2. Τα μέλη που με δήλωσή τους, καταβάλλουν την προαιρετική ει¬ 
σφορά που προβλέπεται στο άρθρο 5 ικανοποιούνται κατά προτεραιό¬ 
τητα. Στην περίπτωση αυτή πρέπει να έχουν καταβάλει εισφορές ενός 
τουλάχιστον χρόνου και προκειμένου να δικαιωθούν βοηθήματος λόγω 
απολύσεως, πέντε τουλάχιστον χρόνων. Ειδικά για τη χορήγηση βοη¬ 
θήματος λόγω ατυχήματος στην υπηρεσία αρκεί η προγενέστερη του 
ατυχήματος υποβολή της δήλωσης αποδοχής της εισφοράς. 

3. Τα μέλη που δεν αποδέχονται την καταβολή της προαιρετικής ει¬ 
σφοράς, ικανοποιούνται, εφόσον οι λοιποί πόροι του Ταμείου (πέραν των 
πόρων της εισφοράς) είναι επαρκείς. Στην περίπτωση αυτή ικανοποιού¬ 
νται κατά το ποσοστό που αναλογούν για κάθε μισθωτό χωριστά τα 
λοιπά έσοδα, όπως αυτά εμφανίζονται στον απολογισμό του προηγουμέ¬ 
νου οικονομικού έτους. 

Άρθρο 8. 

Βοήθημα Ασθένειας. 

1. Σε περίπτωση ασθένειας μισθωτών πέραν από (4) ημέρες, κατά 
περίπτωση, είναι δυνατή η χορήγηση βοηθήματος, ανερχόμενο μέχρι 
του ύψους των ημερησίων αποδοχών καθενός, για κάθε εργάσιμη ημέρα 
που εμπίπτει μέσα στο χρονικό διάστημα της ασθένειας και μέχρι συ¬ 
μπλήρωσης τριών μηνών συνολικά κάθε χρόνο. 

2. Για τον υπολογισμό του βοηθήματος των μισθωτών που λαμβά¬ 
νουν μηνιαίες αποδοχές, ως ημερήσιες αποδοχές θεωρούνται το 1/25 
αυτών. 

3. Από το ανωτέρω ποσό του βοηθήματος ασθένειας αφαιρούνται τα 
ποσά που τυχόν έλαβαν οι μισθωτοί από το Δημόσιο ή άλλους Ασφαλι¬ 
στικούς Οργανισμούς, για τις αντίστοιχες ημέρες, ως και ποσοστό 15% 
αυτού (αναλογία κρατήσεων). 

4. Σε περίπτωση ασθένειας των μισθωτών πέρα των 10 ημερών, 
μετά την λήξη του ανωτέρω τριμήνου, είναι δυνατή η συνέχιση καταβο- 

λής του βοηθήματος για τρεις (3) ακόμα μήνες. 

5. Για ασθένεια μισθωτών πέραν του εξαμήνου, τον ίδιο χρόνο, δεν 
χορηγείται βοήθημα, εάν έχει χορηγηθεί αυτό για τους έξι (6) μήνες. 

6. Εάν τα ποσά που καταβάλλονται από το Δημόσιο ή τους Ασφαλι¬ 
στικούς Οργανισμούς για επίδομα εορτών (Χριστουγέννων - Πάσχα) εί¬ 
ναι μειωμένα, λόγω ασθένειας των μισθωτών, η διαφορά χορηγείται ως 
βοήθημα από το Ταμείο, με την προϋπόθεση ότι το σύνολο των ημερών 
ασθένειας υπερβαίνουν τις δέκα (10) ημέρες, σε κάθε περίπτωση επιδό¬ 
ματος. 

7. Στους μισθωτούς που νοσηλεύονται σε Κλινικές ή Νοσοκομεία 
κατά τις γιορτές Χριστουγέννων - Νέου Έτους και Πάσχα, είναι δυνα¬ 
τόν να χορηγείται βοήθημα μέχρι ποσού τεσσάρων (4) βασικών ημερο¬ 
μισθίων Αρχιτεχνίτη Α. 

Άρθρο 9. 

Βοήθημα Τοκετού 

1. Σε περίπτωση τοκετού των γυναικών μελών του Ταμείου (άμεσα 
ασφαλισμένων) και των συζύγων των μισθωτών (έμμεσα ασφαλισμέ¬ 
νων), χορηγείται βοήθημα, το οποίο υπολογίζεται επί των βασικών 
ημερομισθίων Αρχιτεχνίτη Α και ανέρχεται: 

α. Για τις γυναίκες μέλη του Ταμείου, σε είκοσι δύο (22) ημερομί¬ 
σθια. 

β. Για τις συζύγους των μισθωτών μελών του Ταμείου σε δεκαπέντε 
(15) ημερομίσθια. 

2. Εάν και οι δύο (2) σύζυγοι είναι μέλη του Ταμείου, βοήθημα χορη¬ 
γείται μόνο στη δικαιούχο σύζυγο. 

3. Τα ανωτέρω ποσά του βοηθήματος προσαυξάνονται κατά 20% σε 
περίπτωση που κατά τον τοκετό γεννηθούν περισσότερα από ένα παιδιά. 

Άρθρο 10. 

Βοήθημα Θανάτου 

1. Βοήθημα θανάτου χορηγείται σε περίπτωση θανάτου μισθωτού ή 
μέλους της ίδιας ή πατρικής του οικογένειας. 

2. Το βοήθημα υπολογίζεται επί του βασικού ημερομισθίου Αρχιτε¬ 
χνίτη Α' και ανέρχεται, σε περίπτωση θανάτου: 

α. Μισθωτού 

(1) Σε διακόσια (200) ημερομίσθια, όταν πρόκειται για έγγαμο μι¬ 
σθωτό που έχει σύζυγο και ένα ή περισσότερα παιδιά, εφόσον αυτά είναι 
άγαμα και δεν υπερβαίνουν το 18ο έτος της ηλικίας τους ή υπερβαίνουν 
το 18ο έτος της ηλικίας τους και είναι σωματικά ή πνευματικά ανίκανα 
για άσκηση βιοποριστικού επαγγέλματος ή σπουδάζουν σε διάφορες 
σχολές και μέχρι τη συμπλήρωση του 24ου έτους της· ηλικίας τους. 
Στην περίπτωση αυτή εάν δεν υπάρχει σύζυγος το βοήθημα χορηγείται 
στο σύνολό του, κατ’ ισομοιρία, στα παιδιά που συγκεντρώνουν τις ανα- 
φερόμενες προϋποθέσεις. 

(2) Σε εκατό (100) ημερομίσθια, όταν πρόκειται για έγγαμο μισθωτά 
με σύζυγο, ο οποίος ή δεν έχει παιδιά ή αυτά δεν πληρούν τις προϋποθέ¬ 
σεις της προηγουμένης παραγράφου. 

(3) Σε πενήντα (50) ημερομίσθια, όταν πρόκειται για άγαμο μι¬ 
σθωτό, τα οποία καταβάλλονται κατ’ ισομοιρία στους γονείς και σε περί¬ 
πτωση που δεν υπάρχουν γονείς στους αδελφούς και αδελφές κατ’ ισο- 
μοιρία, εφόσον πληρούν τις προϋποθέσεις που αναφέρονται ανωτέρω για 
τα παιδιά. 

β. Μέλους ίδιας οικογένειας (συζύγου ή τέκνων), σε σαράντα (40) 
ημερομίσθια. 

γ. Μέλους πατρικής οικογένειας (γονέων) σε είκοσι (20) ημερομί¬ 
σθια. 

3. Εάν συντρέχουν προϋποθέσεις χορήγησης του ανωτέρω βοηθήμα¬ 
τος σε δύο ή περισσότερους δικαιούχους, το βοήθημα χορηγείται μόνο σ’ 
αυτόν που είναι πλησιέστερος συγγενής ή δικαιολογείται μεγαλύτερο 
ποσό βοηθήματος. 

4. Σε περίπτωση θανάτου μισθωτού που δεν έχει ιδία ή πατρική οικο¬ 
γένεια, χορηγούνται, ως έξοδα κηδείας, αντί του ανωτέρω βοηθήματος, 
ποσό ίσο με πενήντα (50) ημερομίσθια Αρχιτεχνίτη Α' στους τρίτους που 
φρόντισαν για την κηδεία του μισθωτού. 

Άρθρο 11. 

Βοήθημα λόγω Εξόδου από την Υπηρεσία 

1. Στα μέλη του Ταμείου που εξέρχονται από την ενεργό υπηρεσία 
λόγω λύσης της σύμβασης εργασίας, χορηγείται, εφόσον έχουν καταβά¬ 


λει πέντε (5) χρόνια τουλάχιστον προαιρετική εισφορά στο Ταμείο, οικο¬ 
νομική ενίσχυση (βοήθημα λόγω εξόδου από την υπηρεσία), ως ακολού¬ 
θως: 

α. Σε περίπτωση εξόδου λόγω συνταξιοδότησης η οικονομική ενί¬ 
σχυση ανέρχεται σε πέντε (5) ημερομίσθια Αρχιτεχνίτη Α', για κάθε 
χρόνο καταβολής εισφορών στο Ταμείο. 

β. Σε οποιαδήποτε άλλη περίπτωση εξόδου απάτην υπηρεσία, η οικο¬ 
νομική ενίσχυση της προηγουμένης παραγράφου περιορίζεται στο μισό 
( 1 / 2 ). 

2. Από το ανωτέρω βοήθημα παρακρατούνται οι τυχόν οφειλές των 
δικαιούχων προς το Ταμείο Αρωγής ή το Δημόσιο (Μονάδας). 

3. Εάν μισθωτός εξήλθε από την υπηρεσία, για οποιοδήποτε λόγο και 
επανέλθει, ο πριν από την έξοδό του χρόνος καταβολής εισφορών στο 
Ταμείο: 

α. Λαμβάνεται υπόψη και συνυπολογίζεται με το χρόνο καταβολής 
εισφορών, μετά την επαναπρόσληψή του, για τον υπολογισμό του βοη¬ 
θήματος κατά την νέα έξοδο από την υπηρεσία. 

β. Δεν λαμβάνεται υπόψη, εάν κατά την απόλυση έλαβε το προβλεπό- 
μενο βοήθημα. 

4. Οφειλές εξελθόντων από την Υπηρεσία, προς το Ταμείο ή το Δη- 
μόλσιο οι οποίες παραμένουν ανεξόφλητες πέρα από δύο χρόνια, τακτο¬ 
ποιούνται σε βάρος των πόρων του Ταμείου, εφόσον αυτές δεν υπερβαί¬ 
νουν το ποσό των τριών (3) ημερομισθίων Αρχιτεχνίτη Α', θεωρουμένου 
του ποσού αυτού ως βοήθημα εφάπαξ οικονομικής ενίσχυσης. 

Άρθρο 12. 

Βοήθημα Ειδικών και Απροβλέπτων Αναγκών , 

1. Σε περίπτωση ειδικών, επειγουσών και απροβλέπτων αναγκών 

μπορεί να χορηγείται στα μέλη του Ταμείου, μια φορά το χρόνο, κατά 
περίπτωση, χρηματικό βοήθημα, το ύψος του οποίου είναι δυνατόν να 
ανέρχεται μέχρι του ποσού των σαράντα (40) ημερομισθίων Αρχιτε¬ 
χνίτη Α'. ' 

2. Ως ειδικές επείγουσες και απρόβλεπτες ανάγκες; για την χορή¬ 
γηση του ανωτέρω βοηθήματος, θεωρούνται οι ανάγκες που προκαλού- 
νται από: 

α. Σεισμούς, πλημμύρες, πυρκαϊές ή άλλα γεγονότα από τα οποία 
προκύπτει άμεσος κίνδυνος ζωής ή περιουσίας. 

β. Δυσίατα νοσήματα, όπως αυτά προβλέπονται κάθε φορά στον 
Υπαλληλικό Κώδικα, των μισθωτών ή των μελών της οικογένειας των. 

3. Το εξαιρετικό και επείγον των ανωτέρω περιπτώσεων κρΐνεται 
σύμφωνα με τα καθοριζόμενα στην παρ. 7 του άρθρου 13 κατωτέρω. 

Άρθρο 13. 

Δάνεια 

1. Το Ταμείο μπορεί να χορηγεί στα μέλη του άτοκα δάνεια, μέχρι 
του ύψους των καθαρών αποδοχών τους, με τις ακόλουθες προϋποθέ¬ 
σεις: 

α. Να έχει παρέλθει ένα έτος από την πρόσληψη του μισθωτού. Σε πε¬ 
ρίπτωση μισθωτού που έχει προσληφθεϊ με σχέση εργασίας ορισμένου 
χρόνου και στη συνέχεια η σχέση εργασίας του μετατρέπεται σε αορίστου 
χρόνου, η πάροδος του έτους αρχίζει να μετρά από την ημερομηνία με¬ 
τατροπής της σχέσης σε αορίστου χρόνου. 

β. Να μην οφείλει στο Ταμείο άλλο δάνειο. 

γ. Να έχει παρέλθει δίμηνο τουλάχιστον από την εξόφληση προηγου¬ 
μένου δανείου. 

2. Το ποσό του δανείου, για κάθε δικαιούχο, καθορίζεται από την Τα¬ 
μειακή Επιτροπή, μέσα στο ύψος που αναφέρεται στην προηγούμενη 
παράγραφο, ανάλογα με την οικονομική κατάσταση του Ταμείου. 

3. Η εξόφληση του δανείου γίνεται από τις αποδοχές των μισθωτών, 
μέσω των Διαχειρίσεων Χρηματικού των Μονάδων που μισθοδοτού¬ 
νται, σε δέκα (10) μηνιαίες δόσεις. 

4. Εάν ο μισθωτός απολυθεί ή απομακρυνθεί από την υπηρεσία, για 

οποιοδήποτε λόγο, το ποσό του δανείου που δεν έχει εξοφληθεί παρα- 
κρατείται ολόκληρο και αποδίδεται στο Ταμείο από τυχόν δικαιώματά 
του (δεδουλευμένες αποδοχές, αποζημιώσεις κ.λπ) κατά προτεραιότητα 
έναντι λοιπών οφειλών προς τη Μονάδα. , 

5. Σε περίπτωση θανάτου του μισθωτού, το τυχόν υπόλοιπο ποσό του 
δανείου, που δεν έχει εξοφληθεί, παρακρατείται από το βοήθημα θανά¬ 
του που καταβάλλεται στην οικογένειά του. 

6. Σε εξαιρετικές και επείγουσες περιπτώσεις είναι δυνατή η χορή¬ 
γηση δανείου, κατά παρέκληση των προϋποθέσεων που αναφέρονται 

ανωτέρω ατη παράγραφο 1 του παρόντος άρθρου, με απόφαση της Τα¬ 
μειακής Επιτροπής. Το ύψος του δανείου στη περίπτωση αυτή, μαζί με 
τυχόν ανεξόφλητο ποσό προηγουμένου δανείου, δεν μπορεί να υπερβεί 
το ποσό του χρηματικού βοηθήματος, λόγω απολύσεως, που δικαιούται 
ο μισθωτός κατά την ημερομηνία έγκρισης του δανείου. 

7. Το εξαιρετικό και επείγον για την χορήγηση των δανείων της 
προηγουμένης παραγράφου κρίνεται κατά περίπτωση από την Τα¬ 
μειακή Επιτροπή, μετά από σχετική εισήγηση της Εισηγητικής Επιτρο¬ 
πής και αποδεικνύεται από επίσημα στοιχεία που επισυνάπτονται στην 
αίτηση του ενδιαφερομένου. Η Ταμειακή Επιτροπή είναι δυνατόν να 
ζητά και συμπληρωματικά στοιχεία από τον μισθωτό, προκειμένου να 
διαμορφώσει γνώμη και να λάβει σχετική απόφαση. 

8. Στο ποσό του δανείου που χορηγείται ως ανωτέρω, αθροίζεται και 
το τυχόν ανεξόφλητο ποσό προηγουμένου δανείου και η εξόφληση του 
συνολικού ποσού γίνεται σύμφωνα με τα αναφερόμενα ανωτέρω στη πα¬ 
ράγραφο 3 του παρόντος. 

Άρθρο 14. 

Διοίκηση 

1. Το Ταμείο Αρωγής διοικείται από Ταμειακή Επιτροπή, που απο- 
τελείται από: 

α. Το Διοικητή ΚΕΑ ως Προέδρου 

β. Τον Επόπτη Οικονομικών Υπηρεσιών και 

γ. Τον Διαχειριστή Χρηματικού ως μελών 

2. Καθήκοντα Γραμματέα της Ταμειακής Επιτροπής εκτελεί μέλος 
του Ταμείου, που ορίζεται με απόφασή της μετά από πρόταση της Ειση¬ 
γητικής Επιτροπής. 

3. Η Ταμειακή.Επιτροπή διοικεί το Ταμείο και διαχειρίζεται τους πό¬ 
ρους αυτού. Ειδικώτερα: 

α. Επιμελείται της κανονικής είσπραξης των πόρων του Ταμείου, 
β. Διαχειρίζεται τα κεφάλαια του Ταμείου βάσει των διατάξεων της 
παρούσας απόφασης. 

γ. Αποφασίζει, μετά από αίτηση των ενδιαφερομένων και πρόταση 
της Εισηγητικής Επιτροπής, για την χορήγηση των προβλεπομένων 
στην παρούσα βοηθημάτων και δανείων, ανάλογα με την οικονομική 
κατάσταση του Ταμείου. 

δ. Συντάσσει και υποβάλει για έγκριση τον ετήσιο Προϋπολογισμό, 
Απολογισμό και Ισολογισμό του Ταμείου. 

ε. Εγκρίνει κάθε δαπάνη που αφορά την εν γένει λειτουργία του Τα¬ 
μείου, εφόσον αυτή είναι μέσα στο εγκεκριμένο ύψος της πίστωσης του 
Προϋπολογισμού του Ταμείου. 

στ. Λαμβάνει και Εισηγείται μέτρα για την αρτιώτερη εκπλήρωση 
των σκοπών του Ταμείου και τη διαφύλαξη των συμφερόντων αυτού. 

ζ. Επιλαμβάνεται για την επίλυση των διαφόρων θεμάτων που ανα¬ 
κύπτουν κατά την εκπλήρωση των σκοπών του Ταμείου. 

η. Αποφασίζει και εισηγείται αρμοδίκως την τροποποίηση ή συ- 
μπλήλρωση των διατάξεων της παρούσας απόφασης και της νομοθεσίας 
που διέπει γενικά το Ταμείο, λαμβάνοντας υπόψη και της προτάσεις της 
Εισηγητικής Επιτροπής. 

4. Η Ταμειακή Επιτροπή συγκαλείται, τακτικά μία φορά τουλάχι¬ 
στον την εβδομάδα και έκτακτα σε εξαιρετικές περιπτώσεις από τον 
Πρόεδρο αυτής,· ο οποίος διευθύνει τις συνεδριάσεις και παρακολουθεί 
την εκτέλεση των αποφάσεων. 

5. Οι αποφάσεις της Ταμειακής Επιτροπής λαμβάνονται κατά πλειο- 
ψηφία και εκτελούνται από τα όργανα του Ταμείου. 

6. Για τα θέματα που συζητούνται στη Ταμειακή Επιτροπή και των 
αποφάσεων που λαμβάνονται τηρούνται, με μέριμνα του Προέδρου, από 
τον Γραμματέα πρακτικά (συνοπτικά) τα οποία καταχωρούνται σε Ει¬ 
δικό Βιβλίο Πρακτικών και τα οποία μετά την επικύρωσή τους, υπογρά¬ 
φονται από τον Πρόεδρο, τα Μέλη και τον Γραμματέα της Διοικούσας 
Επιτροπής. 

Άρθρο 15. 

Εισηγητική Επιτροπή 

1. Η Ταμειακή Επιτροπή, για την εκτέλεση του αναφερομένου στο 
προηγούμενο άρθρο έργου και την λήψη των σχετικών αποφάσεων, 
βοηθείται από Ειδική Επιτροπή, αποκαλούμενη Εισηγητική Επι¬ 
τροπή. 

2. Έργο της Εισηγητικής Επιτροπής είναι η υποβολή στη Ταμειακή 
Επιτροπή αιτιολογημένων εισηγήσεων, για την έγκριση ή απόρριψη 
των αιτουμένων από τους μισθωτούς βοηθημάτων και δανείων, μετά 


από εξέταση των προϋποθέσεων που αναγράφονται στις σχετικές αιτή¬ 
σεις. 

3. Ομοίως έργο της Εισηγητικής Επιτροπής είναι η υποβολή ατη 
Ταμειακή Επιτροπή αιτιολογημένων εισηγήσεων: 

α. Για την κατάρτιση του προϋπολογισμού 

β. Για την τροποποίηση ή συμπλήρωση των διατάξεο>ν της παρούσας 
απόφασης και της νομοθεσίας που διέπει γενικά το Ταμείο. 

γ. Για κάθε άλλο θέμα το οποίο είναι μέσα στους σκοπούς του Τα¬ 
μείου και το οποίο υποβάλλεται είτε από τους μισθωτούς είτε από τις 
συνδικαλιστικές τους οργανώσεις ή ακόμη από την Ταμειακή Επιτροπή. 

4. Η Εισηγητική Επιτροπή αποτελείται από επτά (7) τακτικά και 
από επτά (7) αναπληρωματικά μέλη, τα οποία προτείνονται από τις 
πλέον αντιπροσωπευτικές συνδικαλιστικές οργανώσεις των μισθωτών, 
ανάλογα με την δύναμη των μελών στο Ταμείο Αρωγής κάθε Σωμα¬ 
τείου ή Συλλόγου. 

5. Δικαίωμα συμμετοχής στην Εισηγητική Επιτροπή έχουν μέλη 
των Σωματείων και Συλλόγων, εφόσον αυτά είναι και μέλη του Ταμείου 
Αρωγής. 

6. Η Εισηγητική Επιτροπή συγκροτείται με απόφαση της Ταμειακής 
Επιτροπής. 

7. Ο Πρόεδρος και ο Γραμματέας της Εισηγητικής Επιτροπής εκλέ¬ 
γονται από τα μέλη αυτής, κατά την πρώτη συνεδρίαση μετά την συ¬ 
γκρότησή της. 

8. Η θητεία της Εισηγητικής Επιτροπής, είναι τριετής και αρχίζει 
την 1η Ιανουάριου κάθε τριετίας, εφόσον τα Σωματεία και οι Σύλλογοι 
προτείνουν τα μέλη της μέχρι την 31 Δεκεμβρίου του προηγουμένου 
χρόνου. Εάν η Εισηγητική Επιτροπή συγκροτηθεί μεταγενέστερα, για 
οποιοδήποτε λόγο, ο υπολογισμός της τριετίας αρχίζει και στην περί¬ 
πτωση αυτή την 1η Ιανουάριου του χρόνου που συγκροτείται, ενώ πα- 
ρατείνεται αυτοδίκαια μέχρι την ημερομηνία της συγκρότησής της η θη¬ 
τεία της προηγούμενης επιτροπής. 

9. Η Εισηγητική Επιτροπή συνεδριάζει τακτικά μία φορά τουλάχι¬ 
στον την εβδομάδα και έκτακτα σε εξαιρετικές περιπτώσεις, παρόντων 
του ημίσεως πλέον ενός τουλάχιστον των μελών αυτής. 

10. Στις εισηγήσεις αυτής οι οποίες έχουν συμβουλευτικό χαρα¬ 
κτήρα, προς την Ταμειακή Επιτροπή, περιλαμβάνεται και η τυχόν 
γνώμη της μειοψηφίας. 

Άρθρο 16. 

Οικονομική και Λογιστική Υπηρεσία 

1. Η Οικονομική και Λογιστική εν γένει υπηρεσία του Ταμείου διέπε- 
ται από την παρούσα απόφαση και τις διατάξεις περί οικονομικής μέρι¬ 
μνας και Λογιστικού των Ε.Δ. 

2. Η οικονομική εξουσία ασκείται από τη Ταμειακή Επιτροπή, η 
οποία υπέχει τις προβλεπόμενες από το Δημόσιο Λογιστικό ευθύνες. 

3. Ο Διαχειριστής Χρηματικού έχει, σύμφωνα με τις διατάξεις του 
άρθρου 61 (παρ. 4) του ΑΝ 1846/1939, την Διαχείριση του Ταμείου, 
και μεριμνά για την είσπραξη των εσόδων, την πληρωμή των εξόδων 
και την λογιστική παρακολούθηση αυτών. 

4. Η είσπραξη των εσόδων γίνεται από τον υπόλογο Διαχειριστή με 
Γραμμάτια Εισπράξεως, τα οποία εκδίδονται για κάθε περίπτωση εσό¬ 
δων και υπογράφονται από την Ταμειακή Επιτροπή. 

5. Οι πληρωμές του Ταμείου ενεργούνται, μέσω της Τράπεζας, που 
τηρείται ο λογαριασμός του Ταμείου, με χρηματικά εντάλματα πληρω¬ 
μής, τα οποία εκδίδονται για κάθε περίπτωση εξόδων (δαπανών) και 
υπογράφονται από την Ταμειακή Επιτροπή. 

6. Τα Γραμμάτια Εισπράξεως και τα Χρηματικά Εντάλματα Πλη-' 
ρωμής είναι τριπλότυπα, αριθμούνται για κάθε χρόνο χωριστά, και η 
έκδοση αυτών υποστηρίζεται από τα νόμιμα δικαιολογητικά. Τα δικαι- 
λογητικά αυτά καθορίζονται για κάθε περίπτωση εσόδων και εξόδων 
(δαπανών) με αποφάσεις της Ταμειακής Επιτροπής και επισυνάπτονται 
στα αντίστοιχα Γραμμάτια Είσπραξης και στα εντάλματα Πληρω¬ 
μή- 

7. Η λογιστική υπηρεσία του Ταμείου τηρείται κατά το διπλογραφικό 
σύστημα και σύμφωνα με τις οδηγίες των προϊσταμένων Κλιμακίων 
Διοίκησης. 

8. Το λογιστικό σχέδιο, τα τηρούμενα υποχρεωτικά και προαιρετικά 
λογιστικά βιβλία, για την απεικόνιση των σχετικών λογαριασμών και 
την παρακολούθηση των Εσόδων και Εξόδων του Ταμείου και ο τύπος 
των Γραμματειών Εισπράξεως και Χρηματικών Ενταλμάτων Πληρω¬ 
μής. εγκρίνονται με απόφαση της προϊσταμένης του ΚΕΑ Διοίκησης, 
μετά από σχετική εισήγηση της Ταμειακής Επιτροπής αυτού. 

9. Τα λογιστικά βιβλία, πριν από την χρησιμοποίησή τους, αριθμού- 
νται και θεωρούνται από τον Επόπτη Οικονομικών Υπηρεσιών και τη¬ 
ρούνται σύμφωνα με τις οδηγίες της Ταμειακής Επιτροπής και των 
Προϊσταμένων Κλιμακίων Λιοίκησης. 

10. Ειδικά τα Γραμμάτεια Είσπραξης και τα Χρηματικά Εντάλματα 
Πληρωμής αριθμούνται και θεωρούνται από το Διευθυντή της Διεύθυν¬ 
σης Οικονομικού, της προϊστάμενης του ΚΕΑ Διοίκησης. 

Άρθρο 1 7. 

Προϋπολογισμός - Απολογισμός - Ισολογισμός 

1. Τα έσοδα και τα έξοδα του Ταμείου Αρωγής προσδιορίζονται κατά 
Οικονομικό έτος με την κατάρτιση προϋπολογισμού, απολογιοσμού και 
ισολογισμού. 

2. Οικονομικό έτος θεωρείται αυτά που προβλέπεται εκάατοτε, από 
τις περί Δημόσιου Λογιστικού διατάξεις, για το Δημόσιο. 

3.0 Προϋπολογισμός Εσόδων και Εξόδων καταρτίζεται εντός του 
μηνός Οκτωβρίου κάθε χρόνο, από την Ταμειακή Επιτροπή, κατόπιν 
σχετικών προτάσεων της Εισηγητικής Επιτροπής και υποβάλλεται για 
έγκριση στην προίσταμένη του ΚΕΑ Διοίκηση. 

4. II Προίσταμένη Διοίκηση εγκρίνει τον προϋπολογισμό του Τα¬ 
μείου εντός ενός μηνός από της υποβολής του και πάντος όχι πέρα από 

ν 30η Νοεμβρίου κάθε χρόνου. 

5. 11. παρακολούθηση εκτέλεσης του προϋπολογισμού κατά την διάρ¬ 
κεια της χρήσης, γίνεται από τον Διαχειριστή Χρηματικού, ο οποίος 
υποβάλλει κάθε μήνα στη Ταμειακή Επιτροπή τη λογιστική κατάσταση 
της περιουσίας του Ταμείου (Προσωρινά Μηνιαίο Ισοζύγιο). 

6. Τροποποίηση του Προϋπολογισμού του Ταμείου είναι δυνατόν να 
γίνει, κατά την διάρκεια τής χρήσης, μόνο σε εξαιρετικές περιπτώσεις 
και κατόπιν αιτιολογημένης εισήγησης της Ταμειακής Επιτροπής, η 
οποία εγκρίνεται κατά την διαδικασία έγκρισης του Προϋπολογι¬ 
σμού. 

7. Με την λήξη του οικονομικού έτους αυντάσσεται, από το Διαχειρι¬ 
στή Χρηματικού, λεπτομερής απογραφή του περιουσιακών στοιχείων 
του Ταμείου. Με βάση τα αποτελέσματα της απογοαφής αυτής, συντάσ- 
σεται ο ετήσιος απολογισμός της διαχείρισης του Ταμείου, του Οικονο¬ 
μικού έτους που έληξε και ο ισολογισμός αυτού. 

8. Ο Απολογισμός και ο Ισολογισμός υποβάλλονται από την Τα¬ 
μειακή Επιτροπή για έγκριση στη προίσταμένη του ΚΕΑ Διοίκησης. 

9. Τα στοιχεία της απογραφής του απολογισμού και του Ισολογισμού 
καταχωρούνται σε οικεία βιβλία που τηρούνται από τον Διαχειριστή 
Χρηματικού. 

10. Ο Απολογισμός και ο Ισολογισμός του Ταμείου, μετά την 
έγκρισή τους, καταχωρούνται στην Ημερήσια Διαταγή της Μονάδας 
και κοινοποιούνται στις ανεξάρτητες Οικονομικές Μονάδες και στα Σω¬ 
ματεία - Συλλόγους της Πολεμικής Αεροπορίας, για ενημέρωση των 
μελών του Ταμείου Αρωγής. 

Άρθρο 18. 

Τελικές Διατάξεις 

1. Η Διαχείριση του Ταμείου Αρωγής υπόκειται στους Οικονομικούς 
και Διοικητικούς ελέγχους που προβλέπονται στις ισχύουαες εκάατοτε 
διατάξεις περί οικονομικής και λογιστικής μέριμνας των Ενόπλων Δυ¬ 
νάμεων. 

2. Γ’ια την παραγραφή των χρηματικών αξιώσεων του Ταμείου, κα¬ 
θώς και των χρηματικών αξιώσεων κατά του Ταμείου, εφαρμόζονται οι 
περί παραγραφής διατάξεις του Δημοσίου. . 

Άρθρο 19. 

Ισχύς 

Η Ισχύς της παρούσας απόφασης αρχίζει από της δημοσίευσής της 
στην Εφημερίδα της Κυβέρνησης, από της οποίας καταργείται η 
αριθ:857/000/ΑΔ 449808πε/7.1.85 απόφαση ΥΦΕΘΆκαι η παρ. 
2γ της αριθ. 600/000/350156/25.11.87 απόφασης Α/ΕΕΑ. 

11 παρούσα να δημοσιευθεί στην Εφημερίδα της Κυβερνήσεως. 

Αθήνα, 7 Σεπτεμβρίου 1989 

Ο ΑΝΑΠΛΗΡΩΤΗΣ. ΥΠΟΥΡΓΟΣ 

ΙΩΑΝΝΗΣ ΒΑΣΙΛΕΙΑΔΗΣ 


Αριθ, 2070089/8236-11/0016 ι2> 

Απαλλαγή από την υποχρέωση, προσκόμισης Α.Φ.Ε. της Εταιρείας 

Α.Ε. Κλωστοϋφαντήρια «ΑΘΗΝΑ». 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των άρθρων 9 και 10 του Ν. 2097/1952 «Περί 
ρυθμίσεως ειδικών τινών περιπτώσεων εφαρμογής του Νόμου περί ει- 
σπράξεως Δημοσίων εσόδων και άλλων τινών διατάξεων». 

2. Την απόφασή μας 247793/1956 «περί αποδεικτικού ενημερότη¬ 
τας των προς το Δημόσιο χρεών, όπως τροποποιήθηκε και συμπληρώ¬ 
θηκε μεταγενέστερα. 

3. Το γεγονός ότι η εταιρεία ΑΕ Κλωστοϋφαντήρια «ΑΘΗΝΑ» έχει 
τεθεί υπό ειδική εκκαθάριση, σύμφωνα με τις διατάξεις του άρθρου 9 
του Ν. 1386/1983. 

4. Την απόφασή μας 2029557/3288-11/24.4.89, όπως παρατά- 
θηκε με την 2055340/6220-11/11.7.89 απόφασή μας, με την οποία 
απαλλάξαμε την παραπάνω εταιρεία από την υποχρέωση προσκόμισης 
αποδεικτικού φορολογικής ενημερότητας, για τα χρέη της προς το Δη¬ 
μόσιο, μέχρι 11.8.89. 

5. Το από 6.9.89 αίτημα του εκκαθαριστή της παραπάνω εταιρείας 
για συνέχιση της απαλλαγής από την υποχρέωση προσκόμισης αποδει¬ 
κτικού φορολογικής ενημερότητας, όπου αυτό απαιτείται, αποφασί¬ 
ζουμε: 

Παρατείνουμε μέχρι 30 Σεπτεμβρίου 1989 την ισχύ της απόφασής 
μας αριθ. 2029557/3288-11/24.4.89 με την οποία απαλλάξαμε την 
υπό ειδική εκκαθάριση εταιρεία ΑΕ Κλωστοϋφαντήρια «ΑΘΗΝΑ» από 
την υποχρέωση προσκόμισης αποδεικτικού φορολογικής ενημερότητας 
για τα χρέη της προς το Δημόσιο, όπου αυτό απαιτείται. 

Η απόφαση αυτή να δημοσιευθεί στην Εφημερίδα της Κυβερνή¬ 
σεως. 

Αθήνα, 15 Σεπτεμβρίου 1989 

Ο ΥΠΟΥΡΓΟΣ 

ΑΝΤΩΝΗΣ ΣΑΜΑΡΑΣ 
—-♦- 

Αριθ. 926/89 .,(3) 

Έγκριση κυκλοφορίας τσίχλας ΟΕΝΤΥΝΕ με ξυλιτόλη και άρωμα κα- 

νέλλας. 

ΓΕΝΙΚΟ ΧΗΜΕΙΟ ΚΡΑΤΟΥΣ 
ΑΝΩΤΑΤΟ ΧΗΜΙΚΟ ΣΥΜΒΟΥΛΙΟ 

(Συνεδρίαση 25.7.89) .... 

Έχοντας υπόψη: . 

1. Το έγγραφο του Γενικού Χημείου Κράτους αρ. 2732/400/88 
που αφορά αίτηση του ενδιαφερομένου. 

2. Το εδάφιο δ της παρ. 8 του άρθρου 6 του Νόμου 4328/1929 
«περί συστάσεως του Γενικού Χημείου του Κράτους, όπως τροποποιή¬ 
θηκε και συμπληρώθηκε με τον ΑΝ 754/1937 (αρ. 3 παρ. 2 και 3) 
(ΦΕΚ 247/ΤΑ/1937). 

3. Το άρθρο 4 του Διατάγματος της 31ης Οκτωβρίου 1929 «περί 
κανονισμού της λειτουργίας και των εργασιών του Ανωτάτου Χημικού 
Συμβουλίου (ΦΕΚ 391/ΤΑ/31.10.1929). 

4. Το Νόμο 115/1975 «περί τροποποιήσεως διατάξεων τινων του 
Ν. 4328/1929 (ΦΕΚ 172/ΤΑ/20.8.1975). 

5. Την απόφαση των Υπουργών Προεδρίας και Οικονομικών για 
αναμόρφωση συλλογικών οργάνων Γνωμοδοτικής και Αποφασιστικής 
αμροδιότητας του Υπουργείου Οικονομικών αρ. 0.208/181, ΦΕΚ 

. 214/τ.Β'/82, αποφασίζουμε: 

Εγκρίνουμε την κυκλοφορία τσιχλών ΟΕΝΤΥΝΕ με ξυλιτόλη και 
άρωμα κανέλλας της ΑϋΑΜδ ΟΗ1ΕΟΟΊΓΤ ΑΒΕΕ, σύνθεσης: Σορβι- 
τόλη, κόμμι βάση, ξυλιτόλη, βαμβακέλαιο, συνθετικό άρωμα κανέλλας, 
μενθόλη, αιθυλομαλτόλη, συνθετικό άρωμα κριθής, γλυκερίνη και μονο 
αμμωνιακή γλυκόριζα. 

Επί της συσκευασίας του προϊόντος πρέπει να αναγράφονται όλες οι 
ενδείξεις που προβλέπονται από τις σχετικές διατάξεις η απόφαση ΑΧΣ 
926/89 και υποχρεωτικά, σε εμφανές σημείο και με ευκρινή γράμματα 
πρέπει να αναγράφονται: «Να μήν δίδεται σε παιδιά κάτω των 3 ετών». 
«Η κατανάλωση πολλών τσιχλών την ημέρα μπορεί να προκαλέσει κοι¬ 
λιακές διαταραχές (όχι περισσότερο από 10 γραμμάρια 1 σορβιτόλης)». 
«Ημερήσια κατανάλωση τσιχλών: όχι περισσότερες από 10 τσίχλες» και 

γενικά όλες οι ενδείξεις που προβλέπονται από τις σχετικές διατάξεις. 
(ΕΟΦ Γ104/85, 3227/88). 

Ο Πρόεδρος Ο Γραμματέας 

ΦΩΚ. ΓΕΩΡΓΑΚΟΠΟΥΛΟΣ ΧΑΡ. ΧΑΜΑΛΙΔΗΣ 

Τα μέλη 

ΔΙΟΝ. ΦΡΑΓΚΑΤΟΣ, Μ. ΜΠΟΤΣΙΒΑΛΗ, ΠΑΝ. ΜΑΤΡΙΚΟΣ, 
ΣΤΕΛ. ΧΑΤΖΗΓΙΑΝΝΑΚΟΣ, Π. ΚΩΤΤΗΣ 

Εγκρίνουμε την.παραπάνω απόφαση του Ανώτατου Χημικού Συμ¬ 
βουλίου καθώς και τη δημοσίευσή της στην Εφημερίδα της Κυβερνή- 
σεως και ορίζουμε ότι θα αρχίσει η ισχύς της από την ημέρα που θα δη- 
μοσιευθεί. 

Αθήνα, 18 Σεπτεμβρίου 1989 

Ο ΥΠΟΥΡΓΟΣ 

ΑΝΤΩΝΗΣ ΣΑΜΑΡΑΣ 
—-♦- ' 

Αριθ, 925/89 (4) 

Έγκριση κυκλοφορίας τσίχλας €ί.ΟΚΕΤ5 με ασπαρτάμη. 

ΓΕΝΙΚΟ ΧΗΜΕΙΟ ΚΡΑΤΟΥΣ 
ΑΝΩΤΑΤΟ ΧΗΜΙΚΟ ΣΥΜΒΟΥΛΙΟ 

(Συνεδρίαση 25.7.89) 

Έχοντας υπόψη: 

1. Το έγγραφο του Γενικού Χημείου Κράτους αρ. 2733/401/88 
που αφορά αίτηση του ενδιαφερομένου. 

2. Το εδάφιο δ της παρ, 8 του άρθρου 6 του Νόμου 4328/1929 
«περί συστάσεως του Γενικού Χημείου του Κράτους, όπως τροποποιή¬ 
θηκε και συμπληρώθηκε με τον ΑΝ 754/1937 (αρ. 3 παρ. 2 και 3) 
(ΦΕΚ 247/ΤΑ/1937). 

3. Το άρθρο 4 του Διατάγματος της 31ης Οκτωβρίου 1929 «περί 
κανονισμού της λειτουργίας και των εργασιών του Ανωτάτου Χημικού 
Συμβουλίου (ΦΕΚ 391/ΤΑ/31.10.1929). 

4. Το Νόμο 115/1975 «περί τροποποιήσεως διατάξεων τινων του 
Ν. 4328/1929 (ΦΕΚ 172/ΤΑ/20.8.1975). 

5. Την απόφαση των Υπουργών Προεδρίας και Οικονομικών για 
αναμόρφωση συλλογικών οργάνων Γνωμοδοτικής και Αποφασιστικής 
αμροδιότητας του Υπουργείου Οικονομικών αρ. 0.208/181, ΦΕΚ 
214/τ.Β'/82, αποφασίζουμε: 

Εγκρίνουμε την κυκλοφορία τσιχλών ΟΕΟΚΕΤ5 με ασπαρτάμη της 
ΑϋΑΜδ ΟΗΙΕΟΟΤΤ ΑΒΕΕ, σύνθεσης: Κόμμι βάση, υδρογονωμένο 
βαμβακέλαιο μονο-και διγλυκερίδια λιπαρών οξέων, πολυσορβικό 80, 
πολυσορβικό 65, σορβιτόλη, γλυκερίνη, σορβικό κάλι, χλωροφύλλη 
μενθόλη, άρωμα μέντας και δυόσμου αιθυλομαλτόλη, άρωμα κριθής 
συνθετικό, μανιτόλη, ξυλιτόλη, ασπαρτάμη, φοινικέλαιο, μονογλυχερί- 
δια και λεκιθίνη. 

Επί της συσκευασίας του προϊόντος πρέπει να αναγράφονται όλες οι 
ενδείξεις που προβλέπονται από τις σχετικές διατάξεις η απόφαση ΑΧΣ 
925/89 και υποχρεωτικά, σε εμφανές σημείο και με ευκρινή γράμματα 
πρέπει να αναγράφονται: «Να μην δίδεται σε παιδιά κάτω των 3 ετών». 
«Κατανάλωση πολλών τσιχλών την ημέρα (περισσότερα από 10 γραμ¬ 
μάρια σορβιτόλης) μπορεί να προκαλέσει κοιλιακές διαταραχές». «Ημε¬ 
ρήσια κατανάλωση τσιχλών: 'Οχι περισσότερες από 13 τεμάχια», περιέ¬ 
χει φαινυλαλανίνη, να μην χρησιμοποείται από αρρώστους που πάσχουν 
από φαινυλοκετονουρία». Προαιρετικές ενδείξεις: «Χωρίς ζάχαρη, αλλά 
με άλλες γλυκαντικές ουσίες (σορβιτόλη, ξυλιτόλη, μανιτόλη, ασπαρ¬ 
τάμη) ισοδύναμης θερμιδικής αξίας, που όμως δεν ευνοούν την τερη¬ 
δόνα». (ΕΟΦ Γ104/85, Γ196/88, 32273/88). 

Ο Πρόεδρος Ο Γραμματέας 

ΦΩΚ. ΓΕΩΡΓΑΚΟΠΟΥΛΟΣ ΧΑΡ. ΧΑΜΑΛΙΔΗΣ 

Τα μέλη 

ΔΙΟΝ. ΦΡΑΓΚΑΤΟΣ, Μ. ΜΠΟΤΣΙΒΑΛΗ, ΠΑΝ. ΜΑΥΡΙΚΟΣ, 
ΣΤΕΛ. ΧΑΤΖΗΓΙΑΝΝΑΚΟΣ, Π. ΚΩΤΤΗΣ 

Εγκρίνουμε την παραπάνω απόφαση του Ανωτάτου Χημικού Συμ¬ 
βουλίου καθώς και τη δημοσίευσή της στην Εφημερίδα της Κυβερνή- 
σεως και ορίζουμε ότι θα αρχίσει η ισχύς της από την ημέρα που θα δη- 
μοαιευθεί. 

Αθήνα, 18 Σεπτεμβρίου 1989 

Ο ΥΠΟΥΡΓΟΣ 

ΑΝΤΩΝΗΣ ΣΑΜΑΡΑΣ 


Αριθ, 927/89 (5) 

Έγκριση κυκλοφορίας τσίχλας ΟΕΝΤΥΝΕ με ασπαρτάμη. 

ΓΕΝΙΚΟ ΧΗΜΕΙΟ ΚΡΑΤΟΥΣ 
ΑΝΩΤΑΤΟ ΧΗΜΙΚΟ ΣΥΜΒΟΥΛΙΟ 

(Συνεδρίαση 25.7.89) 

Έχοντας υπόψη: 

1. Το έγγραφο του Γενικού Χημείου Κράτους αρ. 2731/399/88 
που αφορά αίτηση του ενδιαφερομένου. 

2. Το εδάφιο δ της παρ. 8 του άρθρου 6 του Νόμου 4328/1929 
«περί συστάσεως του Γενικού Χημείου του Κράτους, όπως τροποποιή¬ 
θηκε και συμπληρώθηκε με τον ΑΝ 754/1937 (αρ. 3 παρ. 2 και 3) 
(ΦΕΚ 247/ΤΑ/1937). 

3. Το άρθρο 4 του Διατάγματος της 31ης Οκτωβρίου 1929 «περί 
κανονισμού της λειτουργίας και των εργασιών του Ανωτάτου Χημικού 
Συμβουλίου (ΦΕΚ 391/ΤΑ/31.10.1929). 

4. Το Νόμο 115/1975 «περί τροποποιήσεως διατάξεων τινων του 
Ν. 4328/1929 (ΦΕΚ 172/ΤΑ/20.8.1975). 

5. Την απόφαση των Υπουργών Προεδρίας και Οικονομικών για 
αναμόρφωση συλλογικών οργάνων Γνωμοδοτικής και Αποφασιστικής 
αμροδιότητας του Υπουργείου Οικονομικών αρ. 0.208/181, ΦΕΚ 
214/τ.Β'/82, αποφασίζουμε: 

Εγκρίνουμε την κυκλοφορία τσιχλών ϋΕΝΤΎΝΕ με ασπαρτάμη της 
ΑϋΜ5 ΟΗΙΙΧΟΤΤ ΑΒΕΕ, σύνθεσης: Σορβιτόλη, κόμμι βάση, μανι¬ 
τόλη, ξυλιτόλη, γλυκερίνη, ασπαρτάμη, φοινικέλαιο, μονογλυκερίδια, 
λεκιθίνη, λάδι βετούλα, μεθυλεστέρας σαλικυλικού, μενθόλη, αιθυλο- 
μαλτόλη, άρωμα κριθής συνθετικό και ΟΕΕΟΚΕ3ΙΝ ΟΑΡδΙΟϋΜ. 
Στην συσκευασία του προϊόντος πρέπει να αναγράφονται όλες οι ενδεί¬ 
ξεις που προβλέπονται από τις σχετικές διατάξεις η απόφαση ΑΧΣ 
927/89 και υποχρεωτικά σε εμφανές σημείο και με γράμματα ευανά¬ 
γνωστα: «Να μην δίδεται σε παιδιά κάτω των 3 ετών». «Η κατανάλωση 
πολλών τσιχλών την ημέρα μπορεί να προκαλέσει κοιλιακές διαταραχές 
(όχι περισσότερο από ίθ γραμμάρια σορβιτόλης την ημέρα)». «Ημερή¬ 
σια κατανάλωση: ’Οχι περισσότερα από 10 τεμάχια». «Προσοχή περιέ¬ 
χει φαινυλαλανίνη, να μην χρησιμοποιείται από αρρώστους που πά¬ 
σχουν από φαινυλκετονουρία» και γενικά όλες οι ενδείξεις που προβλέ- 
πονται από τις σχετικές διατάξεις. (ΕΟΦ Γ104/85, Γ196/88, 
32273/88). 

Ο Πρόεδρος Ο Γραμματέας 

ΦΩΚ. ΓΕΩΡΓΑΚΟΠΟΥΛΟΣ ΧΑΡ. ΧΑΜΑΛΙΔΗΣ 

Τα μέλη 

ΔΙΟΝ. ΦΡΑΓΚΑΤΟΣ, Μ. ΜΠΟΤΣΙΒΑΛΗ, ΠΑΝ. ΜΑΥΡΙΚΟΣ, 
ΣΤΕΛ. ΧΑΤΖΗΓΙΑΝΝΑΚΟΣ, Π. ΚΩΤΤΗΣ 

Εγκρίνουμε την παραπάνω απόφαση του Ανωτάτου Χημικού Συμ¬ 
βουλίου καθώς και τη δημοσίευσή της στην Εφημερίδα της Κυβερνή- 
σεως και ορίζουμε ότι θα αρχίσει η ισχύς της από την ημέρα που θα δη- 
μοσιευθεί. 

Αθήνα, 18 Σεπτεμβρίου 1989 

Ο ΥΠΟΥΡΓΟΣ 

ΑΝΤΩΝΗΣ ΣΑΜΑΡΑΣ 
-♦- 

Αριθ, 254/89 (6) 

Έγκριση κυκλοφορίας οιν/δους ποτού ρούμι ΨΗΙΤΕ ΒϋΜ ΤΚΟΡΙΟΑ- 

ΕΙΟΗΤ. 

ΓΕΝΙΚΟ ΧΗΜΕΙΟ ΚΡΑΤΟΥΣ 
ΑΝΩΤΑΤΟ ΧΗΜΙΚΟ ΣΥΜΒΟΥΛΙΟ 

(Συνεδρίαση 2Γ.3.89) 

Έχοντας υπόψη: 

1. Το έγγραφο του Γενικού Χημείου Κράτους αρ. 19449/5204/88 
που αφορά αίτηση του ενδιαφερομένου. 

2. Το εδάφιο δ της παρ. 8 του άρθρου 6 του Νόμου 4328/1929 
«περί συστάσεως του Γενικού Χημείου του Κράτους, όπως τροποποιή¬ 
θηκε και συμπληρώθηκε με τον ΑΝ 754/1937 (αρ. 3 παρ. 2 και 3) 
(ΦΕΚ 247/ΤΑ/1937). 

3. Το άρθρο 4 του Διατάγματος της 31ης Οκτωβρίου 1929 «περί 
κανονισμού της λειτουργίας και των εργασιών του Ανωτάτου Χημικού 
Συμβουλίου (ΦΕΚ 391/ΤΑ/31.10.1929). 

4. Το Νόμο 115/1975 «περί τροποποιήσεως διατάξεων τινων του 

Ν. 4328/1929 (ΦΕΚ 172/ΤΑ/20.8.1975). 

5. Την απόφαση των Υπουργών Προεδρίας και Οικονομικών για 
αναμόρφωση συλλογικών οργάνων Γνωμοδοτικής και Αποφασιστικής 
αμροδιότητας του Υπουργείου Οικονομικών αρ. 0.208/181, ΦΕΚ 
214/τ.Β'/82, αποφασίζουμε: 

Εγκρίνουμε κατά πλειοψηφία, το οιν/δες ποτό ρούμι ΨΗ1ΤΕ ΚϋΜ 
ΤΚΟΡΙΟΑΕΙΟΗΤ του Γ. Σιμιξή, οιν/κου βαθμού 38% νΟΕ, Επί της 
συσκευασίας πρέπει να αναγράφονται όλες οι ενδείξεις που προβλέπο- 
νται από τις σχετικές διατάξεις καθώς και ο αριθμός εγκριτικής απόφα¬ 
σης του ΑΧΣ 254/89. 

Ο Πρόεδρος Ο Γραμματέας 

ΦΩΚ. ΓΕΩΡΓΑΚΟΠΟΥΛΟΣ ΧΑΡ. ΧΑΜΑΛΙΔΗΣ 

Τα μέλη 

ΑΡ. ΔΟΡΚΟΦΥΚΗΣ, Μ. ΜΠΟΤΣΙΒΑΛΗ, ΔΙΟΝ. ΦΡΑΓΚΑΤΟΣ, 
ΠΑΝ. ΜΑΥΡΙΚΟΣ, Ν. ΧΑΤΖΗΧΡΗΣΤΙΔΗΣ, 

ΣΤΕΛ. ΧΑΤΖΗΓΙΑΝΝΑΚΟΣ, ΠΑΝ. ΚΩΤΤΗΣ 

Εγκρίνουμε την παραπάνω απόφαση του Ανωτάτου Χημικού Συμ¬ 
βουλίου καθώς και τη δημοσίευσή της στην Εφημερίδα της Κυβερνή- 
σεως ορίζουμε ότι θα αρχίσει η ισχύς της από την ημέρα που θα δημο- 
σιευθεί. 

Αθήνα, 18 Σεπτεμβρίου 1989 

Ο ΥΠΟΥΡΓΟΣ ΟΙΚΟΝΟΜΙΚΩΝ 

ΑΝΤΩΝΗΣ ΣΑΜΑΡΑΣ 

- 4 - 

Αριθ. Β2/3809 (7) 

Άδεια κατοχής Β' θέσης στο Χρύσανθο Χρυσανθόπουλο. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ & ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις: 

α) Της παρ. 4 του άρθρου 1 του Ν. 1256/82 για την πολυθεσία, την 
πολυαπασχόληση και την καθιέρωση ανωτάτου ορίου απολαβών στο 
δημόσιο τομέα, κ.λπ. 

2. Της παρ. 3 του άρθρου 9 του Ν. 1835/89 (ΦΕΚ 76/14.3.89 
τ.Α’). 

3. Την αριθμ. Β2 5305/7.9.83 (ΦΕΚ 523/1983 τ.Β’) απόφαση 
των Υπουργών Προεδρίας της Κυβερνήσεως, Οικονομικών και Εθνικής 
Παιδείας και Θρησκευμάτων. 

4. Την αριθ. Υ.774/17.7.89 (ΦΕΚ 547/18.7.89 τ.Β’) απόφαση 
του Πρωθυπουργού ορισμού αμροδιοτήτων στην Αναπληρωτή Υπουργό 
Εθνικής Παιδείας και Θρησκευμάτων. 

5. Το αριθ. Α. 13512/7.8.89 έγγραφο του Παν/μίου Θεσσαλονί¬ 
κης, αποφασίζουμε: 

Παρέχουμε την άδεια στο Χρύσανθο Χρυσανθόπουλο. εντεταλμένο 
επίκουρο καθηγητή του τμήματος Ιατρικής του Παν/μίου Θεσσαλονί¬ 
κης για να κατέχει και τη θέση του καθηγητή στο ΤΕΙ Θεσσαλονίκης 
από 1.9.1987 έως 31.8.1988. 

Το σύνολο των αποδοχών και από τις δύο θέσεις δεν μπορεί να υπερ¬ 
βαίνει σε καμιά περίπτωση το ανώτατο όριο απολαβών του άρθρου 6 
του Ν. 1256/82. 

Ο ενδιαφερόμενος λαμβάνει το σύνολο των ακαθάριστων αποδοχών 
της πρώτης κατεχόμενης θέσης, ή της σύνταξης προκειμένου περί συ¬ 
νταξιούχων και 3/4 των ακαθάριστων αποδοχών της δεύτερης χρονικά 
θέσης. 

Η απόφαση αυτή να δημοσιευθεί στην Εφημερίδα της Κυβερνή¬ 
σεως. 

Αθήνα, 15 Σεπτεμβρίου 1989 

Η ΑΝΑΠΛ. ΥΠΟΥΡΓΟΣ 

ΑΝΝΑ ΨΑΡΟΥΔΑ - ΜΠΕΝΑΚΗ 

Αριθ. ΚΑΤΕΧΝ/Α/39538 (8) 

Χορήγηση άδειας ίδρυσης και λειτουργίας Μουσικής Σχολής στην Ανα¬ 
στασία Μπούα. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Το Ν. 1558/85 «Κυβέρνηση και Κυβερνητικά Όργανα». 

2. Το Π. Λ/γμα 941/77 «Περί οργανισμού του Υπουργείου Πολιτι¬ 


σμού και Επιστημών». 

3. Το Β. Δ/γμα 16/1966 «Περί ιδρύσεως ιδιωτικών μουσικών ιδρυ¬ 
μάτων». 

4. Το Ν. 299/76 «Περί ρυθμίσεως θεμάτων αφορώντων εις τον κα¬ 
νονισμό λειτουργίας των ιδιωτικών μουσικών ιδρυμάτων ως και το από 
11.11.57 Β.Δ. «Περί κυρώσεως του εσωτερικού κανονισμού του 
Ωδείου Θεσσαλονίκης». - 

5. Το άρθρο 29 του Ν. 1158/81 «Περί οργανώσεως και διοικήσεως 
Σχολών Ανωτέρας Καλλιτεχνικής Εκπαιδεύσεως». 

6. Το άρθρο 41 του Ν. 1597/86 «Προστασία και ανάπτυξη της κι¬ 
νηματογραφικής τέχνης, ενίσχυση της Ελληνικής κινηματογραφίας και 
άλλες διατάξεις «του Υπουργείου Πολιτισμού». 

7. Τις αποφάσεις αριθ. ΥΠΠΟ/ΓΝΟΣ/33990/31.8.87 «Προϋπο¬ 
θέσεις λειτουργίας τμήματος κρουστών», ΥΠΓΙΟ/ΓΝΟΣ/33992/ 
31.8.87 «Προϋποθέσεις λειτουργίασ τμήματος κλασικής κιθάρας» 
(ΦΕΚ 500/Β/87) και ΥΠΠΟ/ΓΝΟΣ/33991/23.10.87 «προϋποθέ¬ 
σεις λειτουργίας τμήματος κλαβικύμβαλου (τσέμπαλο), (ΦΕΚ 609/Β/ 
87). 

8. Την αριθ. ΥΠΠΟ/ΓΝΟΣ/552297/23.12.88 Υπουργική εξου- 
σιοδοτική απόφαση (ΦΕΚ 923/τ.Β’/1988). 

9. Το από 8.9.1989 πρακτικό αυτοψίας της Δ/νσης Πολιτιστικών 
κτιρίων και Αναστηλώσεως Νεωτέρων Μνημείων του ΥΠΠΟ. 

10. Την από 24.8.1989 αίτηση της Αναστασίας Μπούα, αποφασί¬ 
ζουμε: 

1. Χορηγούμε στην Αναστασία Μπούα άδεια ίδρυσης και λειτουργίας 
Μουσικής Σχολής που θα στεγασθεί στο κτίριο της οδού Αγίου Ιεροθέου 
αρ. 114 στο Περιστέρι και θα έχει επωνυμία «Μουσική Σχολή Αγίου Ιε¬ 
ροθέου». 

2. Η Μουσική Σχολή θα λειτουργήσει τα τμήματα: 1 . Ωδικής, 2. Αρ¬ 
μονίας, 3. Αντίστιξης, 4. Φυγής. 5. Κλασσικής Κιθάρας, 6. Πληκτών. 

3. Στην αίθουσα ομαδικής διδασκαλίας δεν επιτρέπεται η φοίτηση 
περισσοτέρων των 15 σπουδαστών. 

4. Η άδεια ισχύει από το σχολικό-έτος 1989 - 1990 

Η απόφαση αυτή να δημοσιευθεί στην Εφημερίδα της Κυβερνή¬ 
σεως. 

Αθήνα, 12 Σεπτεμβρίου 1989 

Με εντολή Υπουργού 
Ο Γενικός Γραμματέας 
ΘΩΜΑΣ ΤΡΙΚΟΥΚΗΣ 

Αριθ. ΔΒ/ΦΜ1/78/1970 (9) 

Ανάκληση άδειας Μεταλλευτικών ερευνών στο Ν. Λάρισας. 

Ο ΝΟΜΑΡΧΗΣ ΛΑΡΙΣΑΣ 

Με την ΔΒ/ΦΜ1/78/1956/12.9.89 απόφαση Νομάρχη Λάρι¬ 
σας που εκδόθηκε σύμφωνα με τις διατάξεις των άρθρων 44 και 47 
του Ν.Δ. 210/73 και του άρθρου 3 του Ν. 274/76 ανακαλείται η 
άδεια μεταλλευτικών ερευνών (ΑΒΜ 1 1978) που χορηγήθηκε με 
την 9203/9.7.1986 απόφαση της Δ/νσης Εσωτερικών στους Από-' 
στολο Σταθόπουλο, Όμηρο Πάτση και Ελένη Πάτση για την περιφέ¬ 
ρεια της Κοινότητας Δαμασίου Ν. Λάρισας. 

Λάρισα, 12 Σεπτεμβρίου 1989 

Με εντολή Νομάρχη 
Ο Διευθυντής 
ΔΗΜ. ΚΑΛΑΦΑΤΑΚΗΣ 

- 4 - 

Αριθ, 7941 (10) 

Αντικατάσταση Προέδρου και αναπληρωτή Προέδρου στην επιτροπή 
ελέγχου των Ιδιωτικών Κλινικών Νομού Τρικάλων. 

Ο ΝΟΜΑΡΧΗΣ ΤΡΙΚΑΛΩΝ 
Έχοντας υπόψη: 

1. Τις διατάξεις του Ν. 3200/1955, όπως τροποποιήθηκε και συ¬ 
μπληρώθηκε μεταγενέστερα. 

2. Τις διατάξεις του άρθρου 20 παρ. 3 του Ν. 1579/1985. 

3. Την αριθ. 11074/15.12.1988 απόφαση του Νομάρχη Τρικά¬ 
λων, με την οποία συγκροτήθηκε η Επιτροπή ελέγχου των Ιδιωτικών 
Κλινικών για το Νομό Τρικάλων, με διετή θητεία. 

4. Την αριθ. 17440/23.8.1989 απόφαση της Δ/νσης Εσωτερικών 

τη; λ νμαρχίας Τρικάλων, με την οποία ανατέθηκαν στο γιατρό Αλέξαν¬ 
δρο Νι:<. Αγαθονίκο, καθήκοντα γιατρού στο Τμήμα Υγιεινής της Νο¬ 
μαρχίας Τρικάλων, αποφασίζουμε: 

Τροποποιούμε την αριθ. 11074/15.12.1988 απόφασή μας ως 
προς τον Πρόεδρο και τον αναπληρωτή του και ορίζουμε πρόεδρο το 
γιατρό Αλέξανδρο Νικ. Αγαθονίκο, με αναπληρωτή του το γιατρό του 
Α.Ι. Νεράιδας Χρήστο Λιάτα του Γεωργίου. 

Κατά τα λοιπά ισχύει η αριθμ. 11074/15.12.1988 απόφασή μας. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Τρίκαλα, 8 Σεπτεμβρίου 1989 

■ Με εντολή Νομάρχη 
Ο Διευθυντής 

ΙΩΑΝΝΗΣ ΑΡΒΑΝ1ΤΑΚΗΣ 

- ♦ - 

ΔΙΟΡΘΩΣΕΙΣ ΣΦΑΛΜΑΤΩΝ 

(Π) 

^Διορθώνεται την Υπουργικέ) απόφαση 38419/20.7.1989, η οποία 
δημοσιεύθηκε στο ΦΕΚ 575/4.8.89 (τ.Β) και με την οποία πολιτογρα- 
φήθηκαν 42 ομογενείς αλλοδαποί ως προς τό επώνυμο του με α/α 23 
από το εσφαλμένο «Μπόγλη» στο ορθό «Μ ΠΟΛΛΗ». 


(Από το Υπουργείο Εσωτερικών 

-♦- 


( 12 ) 

Στο κείμενο της διόρθωσης της κηρύξεως της θαλάσσιας περιοχής 
του κόλπου Θεσσαλονίκης ως αρχαιολογικού χώρου, που δημοσιεύθηκε 
στο ΦΕΚ 384/Β/24.5.89, γίνονται οι εξής διορθώσεις: 

α) Στην πρώτη παράγραφο της κηρύξειυς, κλείνουν οι παρανθέσεις: 


Β(Χ=3775,90 Ψ=9343,80) = Α’ και (Χ=4974.75 Ψ= 10535.50) 
= Β'. 


β) Στην δεύτερη παράγραφο τίθεται σε σωστό: .ο: ευθείες Β'Β, 

ΒΑ, ΑΑ', και η τεθλασμένη ΑΊ" .... 


(Από το Υπουργείο Πολιτισμού) 

—♦- 


(!3) 

Διορθώνεται 18674/31.7.1989 υπουργική απόφαση «Χορήγηση 
άδειας ίδρυσης και λειτουργίας Μουσικής Σχολής στην Ο.Ε. Π. και Ε. 
•Βασιλοπούλου Ο.Ε.» που δημοσιεύθηκε στο ΦΕΚ 611 /τ.Β/ 
22.8.1989, σελίδα 6104 στήλη; !, ως εξής: Η παρ. 4 του κειμένου από 
το λανθασμένο «4. Η άδεια ισχύει από το σχολικό έτος .1988 - 1989» 
στο σωστό «Η άδεια ισχύει από το σχολικό έτος 1989 - 1990». 

(Από το Υπουργείο Πολιτισμού) 


♦ 


(!4) 

Στην 3423.10/3/89/13.6.1989 απόφαση του Υπουργού Εμπορι¬ 
κής Ναυτιλίας με θέμα: «Έγκριση της 20586/7.3.89 Πράξης Δ.Σ./ 
Ο.Λ.Θ. για τη χορήγηση ατόκου δανείου προς ασφάλιατική τακτοποί¬ 
ηση στον Κλάδο Αρωγής του Τ.Π.Π./Ο.Λ.Θ., μονιμοποιηθέντων με 
τον Ν. 1476/84 υπαλλήλων του», που δημοσιεύθηκε στο ΦΕΚ 527/ 
29.6.89 γίνεται παρακάτω διόρθωση: 

Στην παράγραφο 2 του διατακτικού της αποφάσεως αντί του εσφαλ¬ 
μένου «Η απόφαση αυτή να δημοσιευθεί στην Εφημερίδα της Κυβερνή- 
σεως» τίθεται το ορθό: 

«3. Η απόφαση αυτή να δημοσιευθεί στην Εφημερίδα της Κυβερνή- 
σεως και να κυρωθεί με Νόμο». 


(Από το Υπουργείο Εμπορικής Ναυτιλίας) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




